2008-09-02 Op Saterdagoggend 27 September bied dr. Daniel Hugo 'n werkswinkel vir studente aan oor die kuns van vertaal uit Nederlands. Hy sal in 'n kort praatjie konsentreer op die besondere uitdagings wat Nederlandse gedigte aan die Afrikaanse vertaler stel. Sake soos rym, ritme, register, "valse vriende" en die tydsvorm sal behandel word. Dan sal die studente kans kry om self 'n gedig te vertaal. (Daar is genoeg woordeboeke en ander bronne by die Huis der Nederlanden beskikbaar!) Vir die beste vertalings sal pryse uitgeloof word. Innerlike versterking in die vorm van koffie, tee, koekies en Hollandse krokette word verskaf.Plek: Huis der Nederlanden, Sentraalplein 4, Pinelands, Kaapstad. Tyd: 27 September 2008, 10:00 - 13:00Koste: GratisBenodigdhede: Pen en papierNavrae: Tel. 021-5315831 of daniel@hdn.co.za Belangrik: Bevestig asseblief vooraf as jy wil deelneem.